b'\n_START_ARTICLE_\nSt Chamond\n_START_SECTION_\nRazvoj\n_START_PARAGRAPH_\nNastal je kot projekt privatnega oblikovalca Pierrea Lescurea leta 1916. Ta projekt je bil prene\xc5\xa1en v podjetje Schneider, ki pa je zavrnilo izdelavo tega tanka. To podjetje je \xc5\xbee razvijalo svoj tank imenovan Schneider CA1, takrat se je prototip imenoval Tractor A, ker ime Char \xc5\xa1e ni bilo uveljavljeno in niso imeli idej za drugo poimenovanje tanka. Tank St Chamond je bil zelo podoben tanku Schneider CA. To je bila velika prednost za podjetje Saint Chamond, ki je \xc5\xbeelelo izdelovati tanke Schneider CA, vendar se podjetji nista mogli dogovoriti za vi\xc5\xa1ino pla\xc4\x8dila. Tank je imel \xc5\xa1e eno prednost, to je bila njegova velikost, ki mu je omogo\xc4\x8dila, da je nosil nov top L12 Canon \xc3\xa0 Tir Rapide. St Chamond je bil s tem topom veliko bolj un\xc4\x8dikovit od tanka Schneider CA. Prvi prototip tanka je bil izdelan septembra 1916.'